(357439) 2004 BL86
(357439) 2004 BL86, privremeno poznat i kao 2004 BL86 je asteroid iz grupe NEO asteroida (objekti u blizini Zemlje odn. near-Earth object). Procjenjuje se da je između 440 i 1000 m u promjeru. Ovaj asteroid prošao je na udaljenosti od 1,2 miliona km od Zemlje 26. januara 2015. u 16:20h UT. Asteroid je otkriven u sklopu projekta LINEAR 30. januara 2004. godine. Na radarskim slikama asteroida uočen je i jedan manji asteroid promjera oko 75 metara koji orbitira oko 2004 BL86. Između 26. i 27. januara 2015. asteroid je nakratko dostigao prividnu magnitudu od 9 te se nalazio u blizini nebeskog ekvatora. Asteroid se nije mogao lahko vidjeti čak i s vrlo jakim dvogledom, te je za njegovo posmatranje bio neophodan manji teleskop kako bi se mogao razlikovati od brzih, malih satelita u Zemljinoj orbiti. Asteroid je došao u opoziciju (prividno najudaljeniju tačku od Sunca) 27. januara 2015. u 4:31h UT. Goldstone Deep Space Network (bos. Mreža dubokog neba Goldstone) je posmatrala asteroid tokom njegovog bliskog prolaska pokraj Zemlje u januaru 2015.